ESSO ดีด 3% รับ BCP ปรับราคาซื้อเป็น 9.18 บาท “IFA” มองเหมาะสม
BCP ปรับมูลค่าประเมินหุ้น ESSO เป็นราคา 9.18 บาท/หุ้น รอเคาะราคาสุดท้าย ทางปรึกษาทางการเงินอิสระเห็นว่า กลไกการปรับราคาข้างต้นมีความเหมาะสม สำหรับการคำนวณการปรับราคาซื้อขายตามกลไกการปรับราคาโดยอ้างอิงจากงบการเงินของ ESSO ณ วันที่ 31 ธ.ค. 65 และประกาศจ่ายเงินปันผล รวมถึงงบปี 65 เมื่อวันที่ 13 มีนาคม 2566 
BCP ปรับมูลค่าประเมินหุ้น ESSO เป็นราคา 9.18 บาท/หุ้น รอเคาะราคาสุดท้าย ทางปรึกษาทางการเงินอิสระเห็นว่า กลไกการปรับราคาข้างต้นมีความเหมาะสม
16 มี.ค. 2566

ผู้สื่อข่าวรายงานว่า วันนี้ (16 มี.ค.66) ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ล่าสุด ณ เวลา 10:00 น. อยู่ที่ระดับ 8.70 บาท บวก 0.25 บาท หรือ 2.96% สูงสุดที่ระดับ 8.80 บาท ต่ำสุดที่ระดับ 8.65 บาท ด้วยมูลค่าการซื้อขาย 77.19 ล้านบาท

บริษัท บางจาก คอร์ปอเรชั่น จำกัด (มหาชน) หรือ BCP ได้แจ้งข้อมูลเพิ่มเกี่ยวกับการกำหนดราคาซื้อขายของการเข้าซื้อหุ้นสามัญของ บริษัท เอสโซ่ (ประเทศไทย) จำกัด (มหาชน) หรือ ESSO อ้างอิงจากงบการเงินสิ้นสุดวันที่ 31 ธันวาคม 2565 และการประกาศจ่ายเงินปันผลของ ESSO ผ่านเว็ปไซต์ของตลาดหลักทรัพย์แห่งประเทศไทย เมื่อวันที่ 16 มีนาคม 2566 ซึ่งมีรายละเอียดโดยสรุปดังต่อไปนี้
โดยสืบเนื่องจาก ESSO ได้มีการเปิดเผยงบการเงินประจำปี 2565 เมื่อวันที่ 24 กุมภาพันธ์ 2566 รวมทั้งมีการประกาศจ่ายเงินปันผลเพิ่มเติมสำหรับผลการดำเนินงานในรอบปี 2565 เมื่อวันที่ 13 มีนาคม 2566 ที่ผ่านมาตามข้อมูลที่ปิดเผยต่อตลาดหลักทรัพย์ฯ บริษัทฯ จึงได้จัดทำประมาณการราคาซื้อขายหุ้นโดยอ้างอิงจากข้อมูลที่เปิดเผยเป็นการทั่วไปของ ESSO และประมาณการ (1) ข้อมูลสินค้าคงเหลือไฮโดรคาร์บอน และ (2) สินค้าคงเหลือของกิจการนำเข้าผลิตภัณฑ์หล่อลื่นและสารละลายเคมีภัณฑ์ซึ่งเป็นกิจการที่ไม่เป็นสวนหนึ่งของธุรกรรม ณ วันที่ 31 ธันวาคม 2565 ตามกลไกการปรับราคาที่ได้เปิดเผยไว้ในสารสนเทศเกี่ยวกับการได้มาซึ่งสินทรัพย์ เรื่อง การได้มาซึ่งหุ้นของบริษัท เอสโซ (ประเทศไทย) จำกัด(มหาชน) ทั้งนี้ ข้อมูลของสินค้าคงเหลือดังกล่าวของ ESSO ที่เกิดขึ้นจริง อาจมีความแตกต่างจากประมาณการที่บริษัทฯ จัดทำขึ้น
ทั้งนี้ ภายใต้สมมติฐานที่ได้อธิบายข้างต้น พิจารณาร่วมกับการอ้างอิงข้อมูลจากงบการเงิน ณ วันที่ 31 ธันวาคม 2565ของ ESSO และการประกาศจ่ายปันผลเพิ่มเติมสำหรับผลการดำเนินงานในรอบปี 2565 ของ ESSO เมื่อวันที่ 13 มีนาคม2566 มูลค่ารวมของหุ้นที่จะซื้อขายที่คำนวณได้ตามกลไกการปรับราคาจะเท่ากับ 20,956 ล้านบาท หรือ 9.18 บาทต่อหุ้นตามรายละเอียดกลไกการปรับราคาดังต่อไปนี้
สำหรับมูลค่ารวมของหุ้นที่ซื้อขายตามที่แสดงไว้ข้างต้นที่มูลค่า 20,956 ล้านบาท หรือ 9.18 บาทต่อหุ้น เป็นเพียงข้อมูลเพื่อใช้ในการประกอบคำอธิบายเท่านั้นและไม่ใช่ราคาสุดท้ายสำหรับธุรกรรมการซื้อขายหุ้น โดยมูลค่รวมของหุ้นที่ซื้อขาย ณ วันที่การเข้าทำธุรกรรมการซื้อขายหุ้นแล้วเสร็จ อาจเพิ่มขึ้นหรือลดลงซึ่งจะเป็นไปตามหลักการที่ได้อธิบายไว้ในตารางข้างต้น
ขณะที่ความเห็นที่ปรึกษาทางการเงินอิสระ ว่าตามที่บริษัทฯ ได้เปิดเผยข้อมูลเพิ่มเติมเกี่ยวกับราคาซื้อขายหุ้นสามัญของ ESSO อ้างอิงจากงบการเงินสิ้นสุดวันที่ 31 กันวาคม 2565 และการประกาศจ่ายเงินปันผลเพิ่มเติมสำหรับผลการดำเนินงานในรอบปี 2565 เมื่อวันที่ 13มีนาคม 2566 ประกอบกับการใช้สมมติฐานของบริษัทฯ ในจัดทำประมาณการ (1) ข้อมูลสินค้าคงเหลือไฮโดรคาร์บอน และ (2) สินค้าคงเหลือของกิจการนำเข้าผลิตภัณฑ์หล่อลื่นและสารละลายเคมีภัณฑ์ซึ่งเป็นกิจการที่ไม่เป็นส่วนหนึ่งของธุรกรรมณ วันที่ 31 ธันวาคม 2565 (รวมเรียกสมมติฐานทั้งหมดว่า “สมมติฐานของบริษัทฯ”) เพื่อให้เป็นข้อมูลแก่ผู้ถือหุ้น ดังนั้นทางบริษัทหลักทรัพย์ กรุงไทย เอ็กซ์สปริง จำกัด (“ที่ปรึกษาทางการเงินอิสระ” ในฐานะที่ปรึกษาทางการเงินอิสระของธุรกรรมครั้งนี้ จึงขอให้ความเห็นเพิ่มเติมบนราคาซื้อขายที่คำนวณโดยอ้างอิงจากงบการเงิน ณ วันที่ 31 ธันวาคม 2565ของ ESSO และการประกาศจ่ายเงินปันผลเพิ่มเติมสำหรับผลการดำเนินงานในรอบปี 2565 เมื่อวันที่ 13 มีนาคม 2566ประกอบกับการใช้สมมติฐานของบริษัทฯ ดังนี้
โดยตามที่ที่ปรึกษาทางการเงินอิสระ ได้ให้ความเห็นว่า กลไกการปรับราคาข้างต้นมีความเหมาะสม อ้างอิงจากรายงานความเห็นที่ปรึกษาทางการเงินอิสระ ลงวันที่ 10 มีนาคม 2566 ดังนั้น การคำนวณการปรับราคาซื้อขายตามกลไกการปรับราคาโดยอ้างอิงจากงบการเงินของ ESSO ณ วันที่ 31 ธันวาคม 2565 และการประกาศจ่ายเงินปันผลเพิ่มเติมสำหรับผลการดำเนินงานในรอบปี 2565 เมื่อวันที่ 13 มีนาคม 2566 ประกอบกับการใช้สมมติฐานของบริษัทฯ นั้นถือว่าเหมาะสม ภายใต้สมมติฐานว่า ข้อมูลที่บริษัทฯ นำมาใช้คำนวณนั้น มีความถูกต้องและตรงตามความเป็นจริง ทั้งนี้ ที่ปรึกษาทางการเงินอิสระไม่สามารถรับรองความถูกต้องของข้อมูลที่นำมาใช้ได้ เนื่องจากที่ปรึกษาทางการเงินอิสระไม่ได้รับรายละเอียด รวมทั้งไม่ได้เข้าไปศึกษาข้อมูลเชิงลึกของข้อมูลดังกล่าว
อย่างไรก็ตาม เมื่อพิจารณาราคาต่อหุ้นที่ได้จากการคำนวณราคาซื้อขายที่อ้างอิงจากงบการเงิน ณ วันที่ 31ธันวาคม 2565 ของ ESSO และการประกาศจ่ายเงินปันผลเพิ่มเติมสำหรับผลการดำเนินงานในรอบปี 2565 เมื่อวันที่ 13มีนาคม 2566 ประกอบกับการใช้สมมติฐานของบริษัทฯ ที่ 9.18 บาทต่อหุ้นนั้น มีความเหมาะสม เนื่องจากราคาดังกล่าวเป็นราคาที่อยู่ในช่วงราคาที่เหมาะสมตามที่ที่ปรึกษาทางการเงินอิสระได้ประเมินไว้ว่า วิธีที่เหมาะสมในการประเมินมูลค่าของ ESSO คือ วิธีคิดลดกระแสเงินสด (Discounted Cash Flow Approach) ซึ่งมีช่วงราคาจากการป ระเมินด้วยวิธีดังกล่าว เท่ากับ 8.13 – 12.36 บาทต่อหุ้น (ราคาดังกล่าวอาจไม่สามารถเปรียบเทียบกันได้โดยตรง เนื่องจากเงื่อนเวลาของการคิดลดกระแสเงินสด)
ทั้งนี้ จากข้อมูลเพิ่มเติมที่บริษัทฯ เปิดเผยในครั้งนี้ ที่ปรึกษาทางการเงินอิสระ ไม่พบประเด็นที่จะกระทบต่อความเห็นของที่ปรึกษาทางการเงินอิสระที่ได้ให้ไว้ใน รายงานความเห็นที่ปรึกษาทางการเงินอิสระ ลงวันที่ 10 มีนาคม 2566
หมายเหตุ: ราคาซื้อขาย ณ วันที่การเข้าทำธุรกรรมการซื้อขายหุ้นแล้วเสร็จ อาจแตกต่างจากราคาซื้อขายที่คำนวณได้เบื้องต้นโดยอ้างอิงจากงบการเงิน ณ วันที่ 31 ธันวาคม 2565 ของ ESSO และการประกาศจ่ายเงินปันผลเพิ่มเติมสำหรับผลการดำเนินงานในรอบปี 2565 เมื่อวันที่ 13 มีนาคม 2566 ประกอบกับการใช้สมมติฐานของบริษัทฯ ตามที่บริษัทฯ ได้เปิดเผยเพิ่มเติม เมื่อวันที่ 16 มีนาคม 2566